Oficiālais Vēstnesis L 334 , 28/12/1999 Lpp. 0036 - 0040



Komisijas Direktīva 1999/100/EK (1999. gada 15. decembris), ar ko tehnikas attīstībai pielāgo padomes Direktīvu 80/1268/EEK par oglekļa dioksīda emisiju no mehāniskajiem transportlīdzekļiem un to degvielas patēriņu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Eiropas Parlamenta un Padomes Direktīvu 98/91/EK [2], un jo īpaši tās 13. panta 2. punktu, ņemot vērā Padomes Direktīvu 80/1268/EEK (1980. gada 16. decembris) par oglekļa dioksīda emisiju no mehāniskajiem transportlīdzekļiem un to degvielas patēriņu [3], kurā jaunākie grozījumi izdarīti ar Komisijas Direktīvu 93/116/EK [4], un jo īpaši tās 3. pantu, tā kā: (1) Direktīva 80/1268/EEK ir viena no atsevišķajām direktīvām par EK tipa apstiprinājuma procedūru, kas noteikta ar Direktīvu 70/156/EEK. Tādējādi Direktīvas 70/156/EEK noteikumi, kas attiecas uz transportlīdzekļu sistēmām, detaļām un atsevišķām tehniskām vienībām, attiecas uz šo Direktīvu. (2) Ar Eiropas Parlamenta un Padomes Direktīvu 98/69/EK (1998. gada 13. oktobris), kas attiecas uz pasākumiem pret gaisa piesārņošanu ar mehānisko transportlīdzekļu izmešiem un ar ko groza Padomes Direktīvu 70/220/EEK [5], emisijas mērīšanas I tipa testu ciklu grozīja, atsakoties no sākotnējām 40 motora brīvgaitas sekundēm. Tādējādi Direktīvā 80/1268/EEK ir jāiekļauj testa cikls CO2 emisijas un degvielas patēriņa mērīšanai. (3) Lai saistībā ar Kopienas stratēģiju vieglo automobiļu radīto CO2 emisiju samazināšanai uzraudzītu CO2 emisijas, ir lietderīgi Direktīvā 80/1268/EEK ieviest jaunas tehniskās prasības par CO2 emisiju mērīšanu un degvielas patēriņu ar gāzi darbināmu transportlīdzekļu (sašķidrināta naftas gāze un dabasgāze) EK tipa apstiprināšanai. Šajā ziņā ir lietderīgi ievērot Apvienoto Nāciju Organizācijas Eiropas Ekonomikas komisijas pieņemtās tehniskās prasības, kas iekļautas tās Noteikumos Nr. 101 [6]. (4) Šajā direktīvā paredzētie pasākumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai, IR PIEŅĒMUSI ŠO DIREKTĪVU. 1. pants Direktīvas 80/1268/EEK I un II pielikumu groza saskaņā ar šīs direktīvas pielikumu. 2. pants 1. No 2000. gada 1. janvāra dalībvalstis oglekļa dioksīda emisijas vai degvielas patēriņa dēļ nevar: - saskaņā ar Direktīvas 70/156/EEK 4. panta 1. punktu atteikt EK tipa apstiprinājuma piešķiršanu kādam mehāniskā transportlīdzekļa tipam vai - atteikt valsts tipa apstiprinājuma piešķiršanu, vai - saskaņā ar Direktīvas 70/156/EEK 7. pantu aizliegt transportlīdzekļa reģistrāciju, pārdošanu vai nodošanu ekspluatācijā, ja emisijas un degvielas patēriņa rādītāji ir noteikti atbilstīgi ar šo direktīvu grozītās Direktīvas 80/1268/EEK prasībām. 2. No 2000. gada 1. janvāra Direktīvas 70/156/EEK II pielikuma A iedaļā definētajiem M1 kategorijas transportlīdzekļiem, izņemot transportlīdzekļus, kā maksimālā masa pārsniedz 2500 kg, un no 2001. gada 1. janvāra M1 kategorijas transportlīdzekļiem, kuru maksimālā masa pārsniedz 2500 kg, dalībvalstis: - vairs nepiešķir EK tipa apstiprinājumu saskaņā ar Direktīvas 70/156/EEK 4. panta 1. punktu un - atsakās piešķirt valsts tipa apstiprinājumu, izņemot gadījumus, kad piemēro Direktīvas 70/156/EEK 8. panta 2. punkta noteikumus, ja emisijas un degvielas patēriņa rādītāji nav noteikti atbilstīgi ar šo direktīvu grozītās Direktīvas 80/1268/EEK prasībām. 3. No 2001. gada 1. janvāra Direktīvas 70/156/EEK II pielikuma A iedaļā definētajiem M1 kategorijas transportlīdzekļiem, izņemot transportlīdzekļus, kā maksimālā masa pārsniedz 2500 kg, un no 2002. gada 1. janvāra M1 kategorijas transportlīdzekļiem, kuru maksimālā masa pārsniedz 2500 kg, dalībvalstis: - uzskata, ka atbilstības sertifikāti, kas pievienoti jauniem transportlīdzekļiem saskaņā ar Direktīvas 70/156/EEK noteikumiem, vairs nav derīgi minētās direktīvas 7. panta 1. punkta mērķiem, - atsaka to jauno transportlīdzekļu reģistrāciju, pārdošanu un nodošanu ekspluatācijā, kam nav pievienots atbilstības sertifikāts saskaņā ar Direktīvu 70/156/EEK, izņemot gadījumus, kad piemēro Direktīvas 70/156/EEK 8. panta 2. punkta noteikumus, ja emisijas un degvielas patēriņa rādītāji nav noteikti atbilstīgi ar šo direktīvu grozītās Direktīvas 80/1268/EEK prasībām. 3. pants 1. Dalībvalstīs stājas spēkā normatīvie un administratīvie akti, kas vajadzīgi, lai līdz 1999. gada 31. decembrim izpildītu šīs direktīvas prasības. Par to dalībvalstis tūlīt informē Komisiju. Kad dalībvalstis pieņem šos tiesību aktus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka to, kā izdarīt šādas atsauces. 2. Dalībvalstis dara Komisijai zināmus to tiesību aktu galvenos noteikumus, ko tās pieņēmušas jomā, uz kuru attiecas šī direktīva. 4. pants Šī direktīva stājas spēkā trešajā dienā pēc publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1999. gada 15. decembrī Komisijas vārdā — Komisijas loceklis Erkki Liikanen [1] OV L 42, 23.2.1970., 1. lpp. [2] OV L 11, 16.1.1999., 25. lpp. [3] OV L 375, 31.12.1980., 36. lpp. [4] OV L 329, 30.12.1993., 39. lpp. [5] OV L 350, 28.12.1998., 1. lpp. [6] ANO/EEK Noteikumi Nr. 101 (E/ECE324-E/ECE/TRANS/505/Rev.2 Add. 100) ar grozījumiem. -------------------------------------------------- PIELIKUMS DIREKTĪVAS 80/1268/EEK I UN II PIELIKUMA GROZĪJUMI Direktīvas I pielikumu groza šādi: 1. Pielikuma4.1. punktu aizstāj ar šādu punktu: "4.1. CO2 emisijas mēra testu ciklā, imitējot pilsētas un ārpilsētas satiksmes apstākļus, kā aprakstīts III pielikuma 1. papildinājumā Direktīvai 70/220/EEK ar jaunākajiem grozījumiem." 2. Pielikuma 4.4. punktu aizstāj ar šādu punktu: "4.4. Testa degviela. 4.4.1. Benzīna un dīzeļdegvielas transportlīdzekļi. Testos jāizmanto atbilstīgas standartdegvielas, kas definētas IX pielikumā Direktīvai 70/220/EEK ar jaunākajiem grozījumiem. 4.4.2. Transportlīdzekļi, kas darbināmi ar sašķidrinātu naftas gāzi un dabasgāzi. Lai izmērītu lietderīgo jaudu saskaņā ar Direktīvas 80/1269/EEK I pielikumu attiecībā uz sašķidrinātu naftas gāzi un dabasgāzi, jālieto ražotāja izraudzītā degviela. Izraudzīto degvielu precizē II pielikumā noteiktajā paziņojuma dokumentā. 4.4.3. Aprēķiniem, kas minēti 4.3. punktā, izmanto šādus degvielas parametrus: a) blīvums: mēra testa degvielai saskaņā ar ISO3675 vai līdzvērtīgu metodi; benzīnam un dīzeļdegvielai izmanto blīvumu, kas izmērīts 15 °C temperatūrā; sašķidrinātai naftas gāzei un dabasgāzei lieto šādus standartblīvumus: 0,538 kg/l — sašķidrinātai naftas gāzei, 0,654 kg/m3 — dabasgāzei [1]; b) ūdeņraža un oglekļa attiecība: izmanto šādas fiksētas vērtības: 1,85 — benzīnam, 1,86 — dīzeļdegvielai, 2,525 — sašķidrinātai naftas gāzei, 4,00 — dabasgāzei, 2,93 — dabasgāzei (ogļūdeņradis, kas nav metāns)." 3. Pielikuma 5.1.4. punkta otro daļu aizstāj ar šādu daļu: "Pēc ražotāja pieprasījuma transportlīdzekļiem ar dzirksteļaizdedzes motoru var veikt pirmapstrādi saskaņā ar procedūru, kas noteikta 5.2.1. punktā VI pielikumā Direktīvai 70/220/EEK ar jaunākajiem grozījumiem. Transportlīdzekļiem ar kompresijaizdedzes motoru var veikt pirmapstrādi saskaņā ar tās pašas direktīvas III pielikuma 5.3. punktā aprakstīto procedūru." 4. Pielikuma 6.1. punktu aizstāj ar šādu punktu: "6.1. Testa cikls. Testa cikls ir aprakstīts III pielikuma 1. papildinājumā Direktīvai 70/220/EEK ar jaunākajiem grozījumiem gan I daļā (pilsētas satiksme), gan II daļā (ārpilsētas satiksme). CO2 mērījumos piemēro visus satiksmes nosacījumus, kas iekļauti minētajā pielikuma papildinājumā." 5. Pielikuma 6.3.1. punktu aizstāj ar šādu punktu: "6.3.1. Dinamometra pielāgojumus attiecībā uz slodzi un inerci nosaka, kā paredzēts III pielikumā Direktīvai 70/22//EEK ar jaunākajiem grozījumiem." 6. Pielikuma 6.3.2. un 6.3.3. punktu svītro. 7. Pielikuma 6.4.1.3. punktu groza šādi: "… Atšķaidījuma pakāpi aprēķina šādi: Benzīnam un dīzeļdegvielai DF = 13,4 CO C + C CO10-4 Sašķidrinātai naftas gāzei DF = 11,9 CO C +C CO10-4 Dabasgāzei DF = 9,5 CO C + C CO10-4 kur…" 8. Pielikuma 7.2. punktu aizstāj ar šādu punktu: "7.2. Degvielas patēriņu, ko izsaka litros uz 100 km (attiecībā uz benzīnu, sašķidrinātu naftas gāzi vai dīzeļdegvielu) vai m3 uz 100 km (attiecībā uz dabasgāzi), aprēķina, izmantojot šādas formulas: [2] a) transportlīdzekļiem ar dzirksteļaizdedzes motoru, kuri darbināmi ar benzīnu: FC = × CO 2 b) transportlīdzekļiem ar dzirksteļaizdedzes motoru, kuri darbināmi ar sašķidrinātu naftas gāzi: FC = × 0,273 × CO 2 FC = × cf × 0,273 × C0 2 Korekcijas koeficientu cf , ko var piemērot, nosaka šādi: cf = 0,825 + 0,0693 × n faktiskais , kur: nfaktiskais = faktiskā H un C attiecība izmantotajā degvielā; c) transportlīdzekļiem ar dzirksteļaizdedzes motoru, kuri darbināmi ar dabasgāzi: FC = × 0,273 × CO 2 d) transportlīdzekļiem ar kompresijaizdedzes motoru: FC = × 0,273 × C0 2 Šajās formulās: FC = degvielas patēriņš litros uz 100 km (attiecībā uz benzīnu, sašķidrinātu naftas gāzi vai dīzeļdegvielu) vai m3 uz 100 km (attiecībā uz dabasgāzi); THC = izmērītā kopējo ogļūdeņražu emisija g/km; CO = izmērītā oglekļa monoksīda emisija g/km; CO2 = izmērītā oglekļa dioksīda emisija g/km; D = testa degvielas blīvums 15 °C temperatūrā." 9. Pielikuma 9.1.1.2.4. punktu aizstāj ar šādu punktu: "9.1.1.2.4. Testos izmanto standartdegvielas, kas aprakstītas IX un IXa pielikumā Direktīvai 70/220/EEK ar jaunākajiem grozījumiem." Direktīvas II pielikumu groza šādi: 1. Papildpielikuma 1.7. punktu aizstāj ar šādu punktu: +++++ TIFF +++++ 2. Papildinājumabeigās pievieno šādaszemsvītras piezīmes: "(4) Atkārto attiecībā uz benzīnu un gāzveida degvielu transportlīdzekļiem, ko var darbināt vai nu ar benzīnu, vai gāzveida degvielu. Testa mērķiem transportlīdzekļus, ko var darbināt gan ar benzīnu, gan gāzveida degvielu, bet kam benzīna sistēma ir ierīkota tikai avārijas situācijām vai tikai motora iedarbināšanai un kam benzīna tvertnē neietilpst vairāk kā 15 litri benzīna, uzskata par transportlīdzekļiem, kurus darbina vienīgi ar gāzveida degvielu. (5) Transportlīdzekļiem, ko darbina ar dabasgāzi, vienību "l/100 km" aizstāj ar "m3/100 km"." [1] Šī ir G20 un G23 standartdegvielu vidējā vērtība 15 °C temperatūrā. [2] Atkārto attiecībā uz benzīnu un gāzveida degvielu transportlīdzekļiem, ko var darbināt vai nu ar benzīnu, vai gāzveida degvielu. Testa mērķiem transportlīdzekļus, ko var darbināt gan ar benzīnu, gan gāzveida degvielu, bet kam benzīna sistēma ir ierīkota tikai avārijas situācijām vai tikai motora iedarbināšanai un kam benzīna tvertnē neietilpst vairāk kā 15 litri benzīna, uzskata par transportlīdzekļiem, kurus darbina vienīgi ar gāzveida degvielu. --------------------------------------------------